b'\n_START_ARTICLE_\nVGTU K\xc5\xabrybini\xc5\xb3 industrij\xc5\xb3 fakultetas\n_START_SECTION_\nIstorija\n_START_PARAGRAPH_\nVilniaus Gedimino technikos universiteto K\xc5\xabrybini\xc5\xb3 industrij\xc5\xb3 fakultetas\xc2\xa0\xe2\x80\x93 naujas Vilniaus Gedimino technikos universiteto fakultetas, \xc4\xafkurtas 2012\xc2\xa0m. vasario 1 d. VGTU Humanitarinio instituto pagrindu. Jame organizuojamos K\xc5\xabrybini\xc5\xb3 industrij\xc5\xb3 I pakopos studijos bei K\xc5\xabrybos visuomen\xc4\x97s komunikacijos II pakopos studijos. Fakulteto studij\xc5\xb3 program\xc5\xb3 absolventai turi \xc5\xa1ias profesin\xc4\x97s karjeros perspektyvas\xc2\xa0\xe2\x80\x93 tai darbas informacini\xc5\xb3 technologij\xc5\xb3, k\xc5\xabrybini\xc5\xb3, ypa\xc4\x8d audiovizuali\xc5\xb3j\xc5\xb3, paslaug\xc5\xb3 k\xc5\xabrybini\xc5\xb3 industrij\xc5\xb3 sektoriuose, (program\xc5\xb3 k\xc5\xabrimas kine, televizijoje, radijuje; program\xc5\xb3 platinimas, post-produkcijos paslaugos ir pan.). darbas su naujosiomis medijomis (k\xc5\xabrybin\xc4\x97 programin\xc4\x97 \xc4\xafranga, skaitmeninis k\xc5\xabrybinis turinys, kompiuteriniai \xc5\xbeaidimai), socialin\xc4\x97mis medijomis (tinklara\xc5\xa1\xc4\x8diai, interneto enciklopedijos, keitimasis skaitmeniniu k\xc5\xabrybiniu turiniu ir pan.), taip pat k\xc5\xabrybini\xc5\xb3 paslaug\xc5\xb3 teikimas (reklamos paslaugos, verslo mug\xc4\x97s ir parodos, rinkos tyrimai, mokslini\xc5\xb3 tyrim\xc5\xb3 ir pl\xc4\x97tros (R&D) paslaugos, kult\xc5\xabrin\xc4\x97s ir rekreacin\xc4\x97s paslaugos).\n_START_SECTION_\nKatedros\n_START_PARAGRAPH_\nFakultete veikia \xc5\xa1ios katedros:\n_START_SECTION_\nFilosofijos ir politologijos katedra\n_START_PARAGRAPH_\n1961-1992 m. veik\xc4\x97 Marksizmo-leninizmo, Filosofijos, TSKP istorijos, Politin\xc4\x97s ekonomijos, Mokslinio komunizmo, Estetikos ir teis\xc4\x97s, Politologijos katedros. Tai buvo savaranki\xc5\xa1kos katedros, kuriose buvo d\xc4\x97stomos \xc5\xa1ios disciplinos: TSKP istorija, politin\xc4\x97 ekonomija, filosofija, mokslinis komunizmas, estetika, etika, pedagogika, politologija, teis\xc4\x97._NEWLINE_1992 07 01 Buvusi Politologijos katedra reorganizuota \xc4\xaf Humanitarini\xc5\xb3 ir socialini\xc5\xb3 moksl\xc5\xb3 katedr\xc4\x85._NEWLINE_1993 03 31 Humanitarini\xc5\xb3 ir socialini\xc5\xb3 moksl\xc5\xb3 katedra tapo Verslo vadybos fakulteto padaliniu._NEWLINE_2001 07 02 Humanitarini\xc5\xb3 ir socialini\xc5\xb3 moksl\xc5\xb3 katedros pavadinimas pakeistas \xc4\xaf Filosofijos ir politologijos katedr\xc4\x85._NEWLINE_2003 06 25 Filosofijos ir politologijos katedra tapo Humanitarinio instituto padaliniu._NEWLINE_2004 m. Filosofijos ir politologijos katedros ved\xc4\x97ju tapo prof. dr. Tomas Ka\xc4\x8derauskas. Iki 2004 met\xc5\xb3 katedrai vadovo doc. dr. Aldona Bla\xc5\xbeien\xc4\x97._NEWLINE_2012 02 01 Filosofijos ir politologijos katedra yra K\xc5\xabrybini\xc5\xb3 industrij\xc5\xb3 fakulteto padalinys.\n_START_SECTION_\nK\xc5\xabno kult\xc5\xabros katedra\n_START_PARAGRAPH_\n\xc4\xaekurta 1964 m. I\xc5\xa1 prad\xc5\xbei\xc5\xb3 \xc5\xa1is padalinys vadinosi fizinio lavinimo katedra. Tai buvo savaranki\xc5\xa1ka katedra. Pirmuoju katedros ved\xc4\x97ju tapo Vytautas Kulakauskas. Jis katedrai vadovavo 15 met\xc5\xb3. Antruoju katedros ved\xc4\x97ju 1980 m. buvo i\xc5\xa1rinktas doc. Vytautas Sakalys. Jis katedrai vadovavo iki 1991 m. Nuo 1991 m. katedrai prad\xc4\x97jo vadovauti doc. Arvydas Ma\xc4\x8dys. Nuo 1993 m. \xc5\xa1i katedra tapo Verslo vadybos fakulteto padaliniu. Nuo 1991 m. Fizinio lavinimo katedros pavadinimas buvo pakeistas \xc4\xaf K\xc5\xabno kult\xc5\xabros katedr\xc4\x85. Nuo 2002 m.  K\xc5\xabno kult\xc5\xabros katedrai vadovauja prof. habil. dr. Povilas Tamo\xc5\xa1auskas. Nuo 2003 08 01 K\xc5\xabno kult\xc5\xabros katedra buvo \xc4\xaftraukta \xc4\xaf naujai \xc4\xafsik\xc5\xabrusio Humanitarinio instituto strukt\xc5\xabr\xc4\x85. Nuo \xc4\xafk\xc5\xabrimo HI vadovavo direktorius profesorius habilituotas daktaras Povilas Tamo\xc5\xa1auskas, kuris iki 2014m. buvo ir K\xc5\xabrybini\xc5\xb3 industrij\xc5\xb3 fakulteto dekanas.\n_START_SECTION_\nK\xc5\xabrybos verslo ir komunikacijos katedra\n_START_PARAGRAPH_\n2011 metais buvo \xc4\xafkurta K\xc5\xabrybos verslo ir komunikacijos katedra, kuri vienija \xc4\xafvairi\xc5\xb3 sri\xc4\x8di\xc5\xb3 specialistus. \xc5\xa0iuo metu katedroje dirba: 3 profesoriai, 5 docentai, 11 lektori\xc5\xb3, 2 asistentai_NEWLINE_K\xc5\xabrybin\xc4\x97s industrijos dar vadinamos k\xc5\xabrybos ekonomika, apiman\xc4\x8dia meno ir kult\xc5\xabros vadyb\xc4\x85, komunikacij\xc4\x85, rinkodar\xc4\x85, reklam\xc4\x85, garso ir vaizdo produkcij\xc4\x85, projekt\xc5\xb3 organizavim\xc4\x85 ir vykdym\xc4\x85.  K\xc5\xabrybin\xc4\x97s industrijos jungia informacini\xc5\xb3 technologij\xc5\xb3, vadybos, medij\xc5\xb3 bei meno mokslo sritis,.\n_START_SECTION_\nLietuvi\xc5\xb3 kalbos katedra\n_START_PARAGRAPH_\nKatedra \xc4\xafkurta 1997 m., kai buvo reorganizuota Kalb\xc5\xb3 katedra. Lietuvi\xc5\xb3 kalbos katedros ved\xc4\x97ju buvo paskirtas prof. habil. dr. Juozas Stonys, kuris katedrai vadovavo iki 2001 m. liepos m\xc4\x97n. Nuo 2002 m. spalio m\xc4\x97n. iki 2012 m. rugs\xc4\x97jo m\xc4\x97n. katedrai vadovavo doc. dr. Angel\xc4\x97 Kaulakien\xc4\x97. J\xc4\x85 pakeit\xc4\x97 doc. dr. Rasuol\xc4\x97 Vladarskien\xc4\x97._NEWLINE_Katedroje dirba filologijos ir edukologijos moksl\xc5\xb3 specialist\xc4\x97s: 2 docent\xc4\x97s ir 5 lektor\xc4\x97s._NEWLINE_Lietuvi\xc5\xb3 kalbos katedra palaiko glaud\xc5\xbeius ry\xc5\xa1ius su Lietuvos standartizacijos departamentu, Lietuvi\xc5\xb3 kalbos instituto kolegomis, Vilniaus universiteto fizini\xc5\xb3 moksl\xc5\xb3 specialistais, Matematikos ir informatikos instituto kompiuterininkais, Valstybine lietuvi\xc5\xb3 kalbos komisija. A. Kaulakien\xc4\x97 2002\xe2\x88\x922007 m. buvo \xc5\xa1ios komisijos, Koordinavimo tarybos, Terminologijos pakomis\xc4\x97s, Specialyb\xc4\x97s kalbos kult\xc5\xabros program\xc5\xb3 rengimo pakomis\xc4\x97s nar\xc4\x97. Doc. dr. Rasuol\xc4\x97 Vladarskien\xc4\x97 Valstybin\xc4\x97s lietuvi\xc5\xb3 kalbos komisijos nar\xc4\x97 yra nuo 2012 m. gegu\xc5\xbe\xc4\x97s m\xc4\x97n.\n_START_SECTION_\nU\xc5\xbesienio kalb\xc5\xb3 katedra\n_START_PARAGRAPH_\n1960 m. KPI Vilniaus filiale \xc4\xafkuriama Kalb\xc5\xb3 mokymo komisija. Vadovauja d\xc4\x97stytoja Aldona Ona Glem\xc5\xbeien\xc4\x97._NEWLINE_1963 m. KPI Rektoriaus prof. dr. K. Bar\xc5\xa1ausko \xc4\xafsakymu Nr. 182 Vilniaus filiale steigiama Kalb\xc5\xb3 katedra. Ved\xc4\x97ja Aldona Ona Glem\xc5\xbeien\xc4\x97._NEWLINE_1977 m. Kalb\xc5\xb3 katedra padalinta \xc4\xaf U\xc5\xbesienio kalb\xc5\xb3 ir Lietuvi\xc5\xb3 ir rus\xc5\xb3 kalb\xc5\xb3 katedras. _NEWLINE_1992 m. katedros sujungtos ir pervadintos \xc4\xaf Kalb\xc5\xb3 d\xc4\x97stymo centr\xc4\x85._NEWLINE_1993 m. Centras pavadintas Kalb\xc5\xb3 katedra. Ved\xc4\x97ja doc. dr. Liudmila Mauzien\xc4\x97 (iki 1997 m.)._NEWLINE_1997 m. padalinama v\xc4\x97l dvi: U\xc5\xbesienio kalb\xc5\xb3 ir Lietuvi\xc5\xb3 kalbos katedros._NEWLINE_Nuo 2003 m. katedra priklauso Humanitariniam institutui._NEWLINE_Nuo 2012 m. katedra priklauso K\xc5\xabrybini\xc5\xb3 industrij\xc5\xb3 fakultetui._NEWLINE_U\xc5\xbesienio kalb\xc5\xb3 katedroje mokoma angl\xc5\xb3, vokie\xc4\x8di\xc5\xb3 ir pranc\xc5\xabz\xc5\xb3 kalb\xc5\xb3, taip pat d\xc4\x97stoma angl\xc5\xb3 kalba u\xc5\xbesienie\xc4\x8diams._NEWLINE_Nuo 2014 m. rugs\xc4\x97jo 1 d. \xc4\xafvesti kaip laisvai pasirenkami dalykai:_NEWLINE_vokie\xc4\x8di\xc5\xb3 kalba pradedantiesiems ir pa\xc5\xbeengusiems, pranc\xc5\xabz\xc5\xb3 kalba pradedantiesiems ir pa\xc5\xbeengusiems.\n_START_SECTION_\nKiti mokslo padaliniai\n_START_PARAGRAPH_\nEstetinio ugdymo centras, Sporto ir turizmo klubas "In\xc5\xbeinerija".'